Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7472

(4) Azon tagállam illetékes hatóságai, ahová újra behozzák a végtermékeket, előzetes engedélyt adnak ki az ebben a mellékletben meghatározott feltételeknek megfelelő kérelmezők számára. Az előzetes engedélyt vagy évente egyszer lehet kiadni a (2) bekezdés második albekezdésének b) pontja alapján a kérelmező számára engedélyezett teljes mennyiségre, vagy az év folyamán több alkalommal az engedélyezett mennyiség egymást követő részösszegeire azok teljes felhasználásáig. A kérelmező köteles az illetékes hatóságokhoz benyújtani a Portugáliában saját felelősségére a feldolgozás elvégzésére általa megbízott vállalkozással kötött szerződést vagy az e hatóságok által egyenértékűként elismert egyéb bizonyítékot.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes